Meddelelse fra Kommissionen i henhold til proceduren i artikel 4, stk. 1, litra a), i Rådets forordning (EØF) nr. 2408/92

Irland indfører forpligtelse til offentlig tjeneste for så vidt angår ruteflyvning mellem Galway/Minna og Aran Islands

(2001/C 281/05)

(EØS-relevant tekst)

1. I medfør af bestemmelserne i artikel 4, stk. 1, litra a) i Rådets forordning (EØF) nr. 2408/92 af 23. juli 1992 om EF-luftfartsselskabers adgang til luftruter inden for Fællesskabet har den irske regering besluttet at indføre en forpligtelse til offentlig tjeneste for så vidt angår ruteflyvning mellem Galway/Minna og Aran Islands fra den 1. februar 2002.

2. Forpligtelsen til offentlig tjeneste omfatter følgende

2.1. Minimalt antal flyvninger og passagersædekapacitet

Ruten skal beflyves med mindst seks daglige returflyvninger syv dage om ugen som specificeret i punkt 2.3 nedenfor.

Dette krav gælder året rundt.

2.2. Flytype

a) Der skal benyttes fly med en minimumskapacitet på ni pladser.

b) Luftfartsselskaberne gøres opmærksom på de tekniske og driftsmæssige betingelser, der gælder for lufthavnene. Yderligere oplysninger fås ved henvendelse til Department of Arts, Heritage, Gaeltacht and the Islands, Na Forbacha, Gaillimh, Seán Ó Leidhinn, Tlf.. (353-91) 59 25 55, Fax (353-91) 59 25 95, e-post: soleidhinn@ealga.ie

2.3. Fartplan

Fartplanen skal omfatte tre returflyvninger til øerne om morgenen og tre returflyvninger til øerne om eftermiddagen som specificeret nedenfor, så passagerer har mulighed for at komme frem og tilbage samme dag.

>TABELPOSITION>

2.4. Billetpriser

a) Der kan fastsættes en prisstruktur på følgende betingelser:

1) Der foreslås en maksimal pris på 35 IEP (44,44 EUR) for en standard returbillet til hver af øerne.

2) Der foreslås en maksimal pris for lokalt bosiddende (øboere) på 27 IEP (34,28 EUR) for en returbillet til hver af øerne.

3) Der foreslås en maksimal pris for studerende under 26 år på 29 IEP (36,82 EUR) for en returbillet til hver af øerne.

4) Der foreslås en maksimal pris for børn under 18 år på 20 IEP (25,39 EUR) for en returbillet til hver af øerne.

5) Der foreslås en maksimal pris for lokalt bosiddende studerende og børn (øboere) på 18 IEP (22,86 EUR) for en returbillet til hver af øerne.

b) Når der indgås interline-aftaler vedrørende den rute, der er underkastet forpligtelse til offentlig tjeneste, bør disse aftaler følge pro rata-systemet i henhold til internationale bestemmelser, hvad angår billetprisen.

c) Hvis der sker en unormal og uforudselig forøgelse af omkostningerne i forbindelse med rutens drift, som luftfartsselskabet ikke er ansvarligt for, kan den maksimale billetpris hæves én gang om året efter forudgående tilladelse fra ministeren for Arts, Heritage, Gaeltacht and Islands. Den nye maksimale billetpris meddeles luftfartsselskabet på ruten og træder først i kraft, når den er meddelt til Europa-Kommissionen og offentliggjort i De Europæiske Fællesskabers Tidende.

2.5. Reservationssystem

Pladsreservering skal administreres ved hjælp af et reservationssystem.

2.6. Driftens kontinuitet

a) Undtagen i tilfælde af force majeure må antallet af aflyste flyvninger, som direkte skyldes luftfartsselskabet, ikke overstige 2 % af de planlagte flyvninger om året.

b) Luftfartsselskabet kan kun afbryde driften af ruten med et varsel på mindst seks måneder.